《潜山行》
宋代·杨杰

昔年会稽探禹书，探得六甲开山图。图载潜南天柱山，上侵霄汉下渊泉。

真人秘语世不传，但见绝顶蒙云烟。汉武射蛟浮九江，舳舻千里来枞阳。

筑坛祈仙瞻杳茫，茂陵桧柏空青苍。石牛一卧叱不起，白鹿还归深洞里。

二月灵鹤有时来，洞口桃花泛流水。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。